да чудя́тся земля́ же и мо́ре, свѣ́тлагѡ свѣти́льника пресла̂внымъ зна́меніємъ, по до́лгу да восхва́лятъ ю́ніи, ю́ности ѡбузда́теля, въ ста́рости же́злъ, въ бѣда́хъ предста́теля, ни́щіи ѡбогати́теля, во бл҃гоше́ствіи строи́теля, спобо́рника во́ини, и въ пучи́нѣ спла́вателя, со всѣ́ми своего̀ тве́рдаго побо́рника гра́де ѳессалоні́ки, моля́щеся си́це рце́мъ: пресла́вне дими́тріе, предварѝ и изми́ ны ѿ вся́кія ну́жды, и сп҃сѝ рабы̂ твоя̂ мл҃твами твои́ми